**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Ηλεκτρον. δ/νση :** kos\_mayor\_press@kos.gr

 Κως, 15-6-2023

 **ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

Σε κλίμα χαράς και συγκίνησης πραγματοποιήθηκε σήμερα, Πέμπτη 15 Ιουνίου, από τον Δήμαρχο Θεοδόση Νικηταρά, η ορκωμοσία, ως μόνιμων υπαλλήλων του Δήμου Κω, έξι εργαζομένων που απασχολούνταν επί σειρά ετών στο Πρόγραμμα «Βοήθεια στο Σπίτι», το οποίο διαχειρίζονταν η ΚΕΚΠΑΠΥΑΣ, στο πλαίσιο του ενιαίου Δήμου Κω.

Ο Θεοδόσης Νικηταράς ανέφερε χαρακτηριστικά «…σας καλωσορίζουμε στην μεγάλη οικογένεια του Δήμου Κω, με ικανοποίηση για τη διασφάλιση της εργασιακής θέσης σας αλλά κυρίως διότι θα συνεχίσετε να προσφέρετε σημαντικό έργο μέσα από την κοινωνική υπηρεσία του Δήμου μας, σε ευάλωτους συμπατριώτες και συμπατριώτισσές μας. Η μέχρι τώρα προσφορά σας αναγνωρίζεται από την τοπική κοινωνία και εσείς αποτελείτε σημαντικό κεφάλαιο στο ανθρώπινο δυναμικό του Δήμου μας».

Οι έξι εργαζόμενοι (2 ΠΕ Κοινωνιολόγοι, 1 ΠΕ Ψυχολόγος, 1 ΔΕ Νοσηλεύτρια και 2 ΥΕ Οικογενειακοί Βοηθοί) τοποθετήθηκαν στο Τμήμα Κοινωνικής Πολιτικής και Πολιτικών Ισότητας των Φύλων του Δήμου Κω, μέσω της προκήρυξης 4Κ/2020 του ΑΣΕΠ, όπου θα συνεχίσουν να ασκούν τα καθήκοντα τους, προσφέροντας πολύτιμες υπηρεσίες σε συμπολίτες μας που έχουν ανάγκη βοήθειας.

Αξίζει να σημειωθεί ότι με το «Βοήθεια στο Σπίτι» παρέχονταν υποστηρικτικές υπηρεσίες σε περίπου 180 συνδημότες μας, σε όλο το νησί.

Γραφείο Τύπου